OpenLLM-France/wikimedia huggingface dataset:
# Retrat de l'artista adolescent

Retrat de l'artista adolescent (A Portrait of the Artist as a Young Man, en anglès) és una novel·la semiautobiogràfica de l'autor irlandès James Joyce, que primer va aparèixer en diversos lliuraments dins de la revista The Egoist entre 1914 i 1915, i que es va publicar en forma de llibre el 1916. Mostra els anys de formació de Stephen Dedalus, un possible àlter ego de ficció de Joyce.
El retrat és un exemple clau de Künstlerroman (una novel·la de formació sobre un artista). L'obra de Joyce recorre el despertar intel·lectual, religiós i filosòfic del jove Stephen Dedalus, que es comença a qüestionar els convencionalismes de la religió catòlica i del seu país, i fins i tot el fet de rebel·lar-s'hi. Finalment, marxarà a París per seguir la seva vocació d'artista. L'obra apunta alguna de les tècniques d'avantguarda que Joyce empraria més endavant i fins a l'extrem en Ulisses i Finnegans Wake.
En català, n'existeix una traducció de Maria Teresa Vernet d'Edicions 62.

## Estil

La novel·la està escrita en forma narrativa, en tercera persona, amb diàlegs mínims, malgrat que, cap al final del llibre, hi apareixen passatges amb intensos diàlegs i entrades de diari de Stephen per tal de reflectir-ne l'alienació de la societat. Atès que l'obra cobreix la vida del protagonista des que era un nen fins que adquireix independència i abandona Irlanda, l'estil progressa al llarg dels cinc capítols i la dificultat augmenta gradualment. Tanmateix, en tota l'obra, llengua i prosa s'empren per a retratar indirectament l'estat mental del personatge principal, i l'impacte subjectiu de les incidències en la seva vida. En algunes escenes i capítols, Joyce intentava més aviat copsar l'experiència subjectiva mitjançant el llenguatge i no pas mostrar aquesta experiència amb una prosa narrativa.
Per culpa de la primera pàgina de la novel·la, diferent de la resta del Retrat però d'estil similar al posterior Finnegans Wake, el lector podria arribar a l'errònia conclusió que l'obra és tota ella un monòleg interior en la línia de Samuel Beckett, Gertrude Stein o de l'Ulisses. En realitat, no és així.
# Resolució 1683 del Consell de Seguretat de les Nacions Unides

La Resolució 1683 del Consell de Seguretat de les Nacions Unides fou adoptada per unanimitat el 13 de juny de 2006. Després de recordar totes les resolucions anteriors sobre la situació a Libèria i l'Àfrica occidental, el Consell va ajustar l'embargament d'armes contra el país de manera que armes i municions podrien ser utilitzades amb fins de formació per part del govern, la policia i les forces de seguretat.
Libèria va donar la benvinguda a la resolució, però va instar l'aixecament de les sancions relatives a fusta i diamants.

## Resolució
### Observacions

El Consell va començar acollint amb satisfacció el paper de la presidenta Ellen Johnson Sirleaf en els seus esforços per restaurar, mantenir la pau i l'estabilitat a Libèria. Va subratllar que la Missió de les Nacions Unides a Libèria (UNMIL) donaria suport al govern de Libèria per construir una nació democràtica.
La resolució va reconèixer que la policia liberiana i les forces de seguretat necessitaven assumir una major responsabilitat per la seguretat nacional. A més, a Libèria s'ha avançat, però la situació continua constituint una amenaça per a la pau i la seguretat a la regió.

### Actes

Sota el Capítol VII de la Carta de les Nacions Unides, el Consell va decidir que les mesures imposades a la Resolució 1521 (2003) no s'aplicarien a armes i municions subministrades als membres del govern, servei de seguretat i policia amb finalitats formatives. Els ítems seran aprovats cas per cas pel Comitè establert en aquesta resolució únicament per a l'ús de personal format, i revisat des de la creació de la UNMIL l'octubre de 2003.
A més, les armes i municions sol·licitades serien marcades posteriorment i es mantindria un registre d'aquestes. La UNMIL va haver de inspeccionar inventaris d'armes i municions adquirides i informar al Comitè sobre les seves troballes.
Finalment, la resolució va reiterar la importància contínua de la cooperació de la UNMIL amb el Comitè, el govern de Libèria i el panell d'experts que controlen l'aplicació de les sancions contra el país.

## Referències

* ↑ «Security Council adjusts Liberia arms embargo». United Nations, 13-06-2006.
* ↑ «Liberia says loosening of arms embargo will help improve security, but some citizens wary». Associated Press, 14-06-2006.
* ↑ Vines, Alex «Can UN arms embargoes in Africa be effective?». International Affairs, 83, 6, 2007, pàg. 1107–1121. DOI: 10.1111/j.1468-2346.2007.00676.x.
* ↑ Report of the Security Council. United Nations Publications, 2007, p. 4.
* ↑ «Liberia arms embargo will not apply to Government forces: UN Security Council». United Nations News Centre, 13-06-2006.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Segona Guerra Civil liberiana

## Enllaços externs

* PDF Text de la Resolució a UN.org
# Xepelevka

Xepelevka - Шепелевка (rus) - és un poble (un khútor) de l'óblast de Bélgorod, a Rússia. El 2010 tenia 43 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Universitat (districte de València)

La Universitat fou un antic districte de la ciutat de València existent entre aproximadament la fi del segle XIX i l'any 1939. El districte ocupava els actuals barris de Sant Francesc, La Xerea i La Seu, tots ells localitzats al districte de Ciutat Vella.
El districte rep el nom d'Universitat per ser on es trobava llavors l'Estudi General de València o Universitat al carrer homònim i a la plaça del Patriarca.

## Seccions censals

* Secció 27:
* Secció 28:
* Secció 29:
* Secció 30:
* Secció 31:
* Secció 32:
* Secció 33:
* Secció 34:
* Secció 35:
* Secció 36:
* Secció 37:
* Secció 38:

## Demografia

Evolució demogràfica d'Audiència :
| Any | 1887 | 1924 | 1930 | 1939 |
| Població | 13.359 | 18.428 | 18.074 | 18.588 |

## Representació electoral

La següent taula presenta un resum dels regidors elegits al districte durant les eleccions municipals al tems que va existir el districte.
| Candidatura | Candidatura | 1901 | 1903 | 1905 | 1909 I | 1909 II | 1911 | 1913 | 1915 | 1917 | 1920 | 1922 | 1931 |
| | FR/PURA | 1 | n/a | n/a | n/a | n/a | n/a | n/a | - | - | - | 1 | 1 |
| | PL | 0 | n/a | n/a | n/a | n/a | n/a | n/a | n/a | n/a | n/a | - | - |
| | PC | 0 | n/a | n/a | n/a | n/a | n/a | n/a | n/a | n/a | n/a | - | - |
| | CT | 1 | n/a | n/a | n/a | n/a | n/a | n/a | n/a | n/a | n/a | - | - |
| | LC | - | n/a | n/a | n/a | n/a | n/a | n/a | n/a | n/a | n/a | 1 | - |
| | DLR | - | - | - | - | - | - | - | - | - | - | - | 1 |
| | Ind. | - | n/a | n/a | n/a | n/a | n/a | n/a | n/a | n/a | n/a | - | 2 |
| Regidors | Regidors | 2 | n/a | n/a | n/a | n/a | n/a | n/a | n/a | n/a | n/a | 2 | 4 |
| Fonts: Las Provincias ||||||||||||||

## Referències

* ↑ https://www.valencia.es/estadistica/CatPub/files/Els%20Nous%20Districtes%201981.pdf
* ↑ Oficina d'estadística de València
* ↑ https://prensahistorica.mcu.es/ca/catalogo_imagenes/grupo.do?path=2000790509
* ↑ https://prensahistorica.mcu.es/ca/catalogo_imagenes/grupo.do?path=2000798488&posicion=1&registrardownload=0
# Suna Kan

Suna Kan (Adana, 21 d'octubre de 1936) és una violinista turca.
Ha estudiat al Conservatori de Paris amb Gabriel Bouillon. Juntament amb İdil Biret han estat les primeres dues artistes joves per les quals s'ha legislat la llei 6660, coneguda com a "Llei dels nens prolífics", per la Gran Assemblea Nacional de Turquia a 1948. Des de 1971 és Artista de l'Estat (turc: Devlet Sanatçısı) la distinció màxima de Turquia pels artistes.

## Referències

* ↑ http://www.idilbiret.eu/tr/?p=63 Arxivat 2009-09-10 a Wayback Machine.
* ↑ http://www.guzelsanatlar.gov.tr/TR,3170/1971-yilinda-secilen-devlet-sanatcilari.html
* ↑ http://www.hthayat.com/yasam/guncel/haber/1005679-sadece-30-devlet-sanatcisi-kaldi

## Vegeu també

* Şefika Kutluer
# The Hatton Garden Job

The Hatton Garden Job és una pel·lícula policial britànica del 2017. És una dramatització del robatori de l'abril de 2015 a la Hatton Garden Safe Deposit Company, amb seu a la zona de Hatton Garden, al centre de Londres, per part de quatre homes grans, tots lladres experimentats. La pel·lícula va ser dirigida per Ronnie Thompson i és protagonitzada per Larry Lamb, Matthew Goode i Joely Richardson. S'ha doblat i subtitulat al català.

## Referències

* ↑ Collin, Robbie «The Hatton Garden Job: 'large parts of this Guy Ritchie pastiche are, quite literally, just boring' - review». The Daily Telegraph, 13-04-2017 [Consulta: 10 març 2018].
* ↑ Powell, Emma «Hatton Garden Job's Ronnie Thompson says 'ultimate goal' is to direct James Bond». Evening Standard, 14-04-2017 [Consulta: 18 març 2018].
* ↑ Davies, Megan. «EastEnders' Larry Lamb is turning jewel thief as he takes on a key role in The Hatton Garden Job». Digital Spy, 22-06-2016. Arxivat de l'original el 13 octubre 2018. [Consulta: 23 juny 2019].
* ↑ The hatton garden job a la Base de dades de cinema en català
# Retrat de l'emperador Rodolf II

El Retrat de l'emperador Rodolf II és una pintura a l'oli manierista de l'artista italià Giuseppe Arcimboldo de l'any 1590, un exuberant retrat de Rodolf II, caracteritzat com el déu etrusc i romà Vertumne. Es troba al Castell de Skokloster a Suècia.

## Història

El pintor era sota el mecenatge de l'emperador Maximilià II i el seu fill Rodolf II, que el 1580 ennobleix a la família Arcimboldo. L'any 1585, va dedicar a Rodolf un àlbum de dibuixos per a vestits, avui conservat en la Galeria Uffizi de Florència.
El 1590-1591 a Milà va realitzar el retrat de l'emperador Rodolf II concebut com a Vertumne, que representava la metamorfosi en l'abundància de fruits de la natura en les diverses estacions de l'any. Tramesa per part d'Arcimboldo des de Milà a Praga, va ser acompanyada d'un poema celebratiu de Gregorio Comanini (1550-1608):
    Mira la poma, mira el préssec
    com se m'ofereixen en ambdues galtes
    rodones i plenes de vida
    Fixa-t'hi en els meus ulls
    de color cirera un
    l'altre de color de móra.
    No et deixis enganyar, és la meva cara.

## Referències

* ↑ «The-mannerist-style» (en anglès). artsconnected.org. Arxivat de l'original el 2017-12-01. [Consulta: 7 maig 2016].
* ↑ «biography». Giuseppe-arcimboldo.org. [Consulta: 7 maig 2016].
* 1 2 «Giuseppe Arcimboldo» (en anglès). Sckolsters slott. [Consulta: 7 maig 2016].

## Vegeu també

* Paridòlia
# Rachel Abbott

Rachel Abbott (Manchester, 1952) (pseudònim de Sheila Rodgers) és una escriptora britànica de suspens psicològic. Autora i editora, de les primeres tres novel·les se n'han venut més d'un milió de còpies i han estat supervendes en la tenda d'Amazon Kindle. El 2015, va ser nomenada autora número 14 en vendes en els últims cinc anys a Amazon Kindle del Regne Unit.

## Carrera

Abbott va créixer prop de Manchester. Va treballar com a analista de sistemes i va fundar una companyia de mitjans de comunicació interactiva, que desenvolupava programari i llocs web per al mercat de l'ensenyament. Va vendre la companyia per gairebé 5 milions £ l'any 2000. Després d'aquesta venda es va traslladar a Lancashire, Anglaterra, i a Itàlia, on va restaurar un monestir italià del segle xv que ella i el seu marit han explotat com a local per a noces i vacances.
El 2009, Abbott va decidir escriure un llibre sobre una dona de classe mitjana, posada en una situació en què no tenia una altra opció sinó cometre un assassinat. Va escriure el primer esborrany en 18 mesos. Al novembre de 2011, després d'haver estat rebutjada per diversos agents literaris, Abbott, amb 59 anys, va autopublicar la primera novel·la, Only the Innocent, a Amazon, sota el seu pseudònim. El llibre es va vendre lentament al principi, després d'una campanya bastant forta de màrqueting.
Abbott va seguir després el 2013 amb The Back Road i el 2014 amb Sleep Tight. La seva quarta novel·la, Stranger Child, es va publicar al febrer de 2015. Aquell mateix any, va publicar Nowhere Child, que té els mateixos personatges de Stranger Child. Els cinc llibres es van centrar les relacions i la delinqüència, i tots presenten el mateix detectiu, l'inspector cap Tom Douglas. Abbott ha descrit el personatge com «un bon tipus realment honest, que únicament sembla atret per les dones incorrectes».

## Referències

* ↑ «Sleep apnoea: 'Doctors told me I hadn't slept for 10 years'». [Consulta: 9 octubre 2018].
* ↑ Dalya Alberge, “Crime writer hits killer 1m sales – with no publisher,” The Sunday Times, February 8, 2015.
* ↑ Hannah Furness, "Retiree who wrote novel for fun joins world-famous authors on bestseller list," The Daily Telegraph, August 5, 2015.
* ↑ «Contemporary Authors Online». Gale, 2014. [Consulta: 2 febrer 2016].
* ↑ Smita Mistry, “I Spent 14 Years Plotting a Murder!” Woman's Own, p. 38.
* ↑ «Crime writer hits killer 1m sales — with no publisher» (en anglès). The Sunday Times, 08-02-2015. Arxivat de l'original el 8 de febrer 2015. [Consulta: 12 abril 2022].
* ↑ Smita Mistry, “I Spent 14 Years Plotting a Murder!” Woman's Own, p. 38.
* ↑ Lisa Campbell, "EL James tops five-year Amazon Kindle chart," The Bookseller, August 5, 2015.
* ↑ Ben Falk, "How I Used My Retirement To Become Kindle’s Bestselling UK Author," Yahoo! Finance, September 7, 2015.
* ↑ Caroline Carpenter, “Self-published Rodgers hits a million in sales,” The Bookseller, February 9, 2015.
# ZB-30

La ZB-30 i ZB-30J van ser les últimes versions de la famosa metralladora lleugera txecoslovaca ZB-26. Pero, la ZB-30 tenia algunes diferències de disseny que la feien més semblant a la posterior ZGB-33, que va entrar en producció com la Bren. Igual que la ZB-26, la Wehrmacht va adoptar la ZB-30 després de l'ocupació de Txecoslovàquia amb la denominació MG30(t); va ser utilitzada en el mateix paper que la MG 34, com a metralladora lleugera. En les primeres fases de la Segona Guerra Mundial, la ZB-30 calibre 7,92 mm va ser utilitzada en grans quantitats per les tropes de la Waffen-SS, que inicialment no tenia accés a les línies de subministrament estàndard de la Wehrmacht.
La ZB vz. 30 va ser fabricada sota llicència a Romania durant la Segona Guerra Mundial. Després va ser emprada pels Guàrdies Patriotes.
Comparació de la ZB vz. 26 original i els seus derivats:
| Metralladora | ZB vz.26 | ZB vz.30 | ZB vz.30J |
| Calibre (mm) | 7,92 | 7,92 | 7,92 |
| Longitud (mm) | 1.165 | 1.180 | 1.204 |
| Pes (kg) | 8,84 | 9,10 | 9,58 |
| Carregador (bales) | 20 | 20 | 20 |
| Cadència (trets/minut) | 600 | 550-650 | 500-600 |
| Velocitat (m/s) | 750 | 750 | 750 |
# Universitat (Lleida)

El districte anomenat Universitat és un barri del centre de la ciutat de Lleida (Segrià), situat al voltant de la Universitat de Lleida i que comprèn el sòl urbà situat entre el turó de la Serreta i l'Escorxador, i a l'altre costat, la Rambla d'Aragó, amb el carrer Maragall enmig. És una àrea principalment de classe mitjana, tot i que s'hi troba una forta presència d'immigrants que hi treballen i hi habiten. Deixant de banda l'edifici neogòtic de la Universitat, no s'hi troba cap enclavament important, ja que és una zona que es va començar a urbanitzar durant els anys setanta: abans només s'hi podien trobar cases unifamiliars i xalets, la majoria dels quals han estat enderrocats. L'Escola Santa Anna i el Col·legi Episcopal Mare de Déu de l'Acadèmia es troben a un i altre extrem del barri. Fins a l'any 2006 hi havia una alta torre metàl·lica vermella i blanca de l'empresa Telefónica a la seva seu lleidatana, situada entre la Rambla d'Aragó i el carrer Alcalde Sol, que va ser substituïda per una estructura més discreta.
L'any 2007 tenia 12.128 habitants.

## Referències

* ↑ «La població de Lleida l'any 2008». Arxivat de l'original el 2010-10-03. [Consulta: 2 gener 2009].

## Enllaços externs

* Web de l'associació de veïns del barri Universitat de Lleida
Viccionari
# Tangarfa

Tangarfa (en àrab تانڭرفا, Tāngārfā; en amazic ⵜⴰⵏⴳⴰⵔⴼⴰ) és una comuna rural de la província de Sidi Ifni, a la regió de Guelmim-Oued Noun, al Marroc. Segons el cens de 2014 tenia una població total de 4.706 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ramón Moreno Grosso

Ramón Moreno Grosso (Madrid, 8 de desembre del 1943 - 13 de febrer del 2002) va ser un futbolista espanyol, que va jugar la major part de la seva carrera al Reial Madrid. Va ser internacional amb la selecció espanyola. Va morir a causa d'un càncer.

## Biografia

Va començar a jugar a l'escola Nuestra Señora del Recuerdo del barri madrileny de Chamartín, on va coincidir amb Luis Aragonés. El 1959 va entrar a les categories inferiors del Reial Madrid, debutant amb el primer equip el 1964. Va jugar al conjunt blanc durant dotze temporades, guanyant set lligues, tres Copes d'Espanya i una Copa d'Europa de clubs.
Un cop retirat, va passar a entrar equips de les categories inferiors del club, exercint també de segon entrenador amb Amancio Amaro al Castella, assolint el subcampionat de la Copa del Rei, i al primer equip.

## Palmarès

| Títol | Equip | País | Any |
| Lliga espanyola | Reial Madrid | Espanya | 1964 |
| Lliga espanyola | Reial Madrid | Espanya | 1965 |
| Copa d'Europa | Reial Madrid | Espanya | 1966 |
| Lliga espanyola | Reial Madrid | Espanya | 1967 |
| Lliga espanyola | Reial Madrid | Espanya | 1968 |
| Lliga espanyola | Reial Madrid | Espanya | 1969 |
| Trofeu Pitxitxi | Reial Madrid | Espanya | 1969 |
| Trofeu Pitxitxi | Reial Madrid | Espanya | 1970 |
| Copa del Rei | Reial Madrid | Espanya | 1970 |
| Lliga espanyola | Reial Madrid | Espanya | 1972 |
| Copa del Rei | Reial Madrid | Espanya | 1974 |
| Lliga espanyola | Reial Madrid | Espanya | 1975 |
| Copa del Rei | Reial Madrid | Espanya | 1975 |
| Lliga espanyola | Reial Madrid | Espanya | 1976 |

## Enllaços externs

* Grosso:el alma del equipo "ye-yé" - Web oficial del Real Madrid - Extensa biografia i galeria d'imatges (castellà)
* Fitxa amb la selecció Arxivat 2012-04-19 a Wayback Machine. (castellà)
# Rafael Ibarbia

Rafael Ibarbia (Barcelona, 1931 - Madrid, 13 de gener de 2003) va ser un músic barceloní, director d'orquestra i pianista.
És conegut per haver treballat durant 27 anys a Televisió Espanyola, com a director musical en diferents programes i dirigint l'Orquestra de RTVE, amb la que va fer algunes gravacions. També havia dirigit els músics que acompanyaven els participants espanyols al Festival d'Eurovisió.

## Referències

* 1 2 3 «Muere el director de orquesta Rafael Ibarbia, que logró el éxito en TVE» (en castellà), 14-01-2003. [Consulta: 14 desembre 2023].
* ↑ «Fallece Rafael Ibarbia, la batuta más popular de TV» (en castellà), 14-01-2003. [Consulta: 14 desembre 2023].
# Restes de murs i fortificació de Vilaller

Les Restes de murs i fortificació de Vilaller és una obra de Vilaller (Alta Ribagorça) declarada Bé Cultural d'Interès Nacional.

## Descripció

Restes de la muralla situades a la part alta de la vila. Al carrer de Ms. Francesc Farré es conserva un petit tram de muralla amb portal. La muralla envoltava tot el Cap de la Vila i estava feta majoritàriament aprofitant les cases, llevat d'aquest tram. Probablement hi ha més restes de muralla integrades en les cases actuals.

## Referències

* ↑ «Restes de murs i fortificació de Vilaller». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Sergio Navarro

Sergio Raúl Navarro Rodríguez (20 de febrer de 1936) és un exfutbolista xilè.

## Selecció de Xile

Va formar part de l'equip xilè a la Copa del Món de 1962.

## Referències

* ↑ «Profile at FIFA.com». Arxivat de l'original el 2011-07-22. [Consulta: 12 desembre 2017].
* ↑ Universidad de Chile 1955-1964
# ZDF

La ZDF (acrònim de Zweites Deutsches Fernsehen, en català, Segona televisió alemanya), és un canal de televisió públic alemany amb seu a Magúncia. La regeix una agència sense ànim de lucre establerta conjuntament pels estats federals alemanys (Länder). És membre actiu de la Unió Europea de Radiodifusió.

## Història

La característica principal d'aquest canal és que, a diferència d'ARD, la ZDF té un únic senyal per a tot el país. La ZDF va començar les seves emissions l'1 d'abril de 1963, i la seva cobertura el dia inaugural va ser del 60% (cobertura que, posteriorment, es va anar augmentant). L'any 1974, la ZDF va traslladar la seva seu general a Mainz-Lerchenberg després d'estar situada breument a Wiesbaden.
El director de la ZDF (Intendant) és escollit pel Consell de Televisió de la ZDF, i la seva composició es basa al voltant dels "grups rellevants de la societat civil" que es nombren als estatuts de la ZDF.

## Canals

La ZDF s'encarrega d'altres canals (a part del del mateix nom):
* 3sat, canal per satèl·lit que té l'objectiu de difondre la llengua alemanya, i que fou creat el 1984 conjuntament per la ZDF, la Schweizer Fernsehen de Suïssa i l'ORF austríaca
* ARTE
* KI.KA, canal infantil.
* Phoenix, canal cultural.
* ZDFdokukanal
* ZDFinfokanal
* ZDFtheaterkanal

## Finançament

La ZDF es finança mitjançant un impost radiofònic que cobra la GEZ ("Gebühreneinzugszentrale", oficina principal de taxes). Avui en dia els alemanys han de pagar 17,98 € mensuals per a la ràdio i la televisió, dels quals el 27% es destina exclusivament a la ZDF. El pressupost de la ZDF és de 2000 milions d'euros (l'any 2009).
La publicitat de la ZDF està restringida per la legislació alemanya. Per això no hi ha publicitat a partir de les vuit de la tarda ni durant els diumenges o festius. A més, els talls publicitaris són de només 3 minuts i poques vegades interrompen els programes.

## Enllaços externs

* ZDF - Lloc web oficial
# Velocitat radial

La velocitat radial és la velocitat d'un objecte respecte a la visual de l'observador.
La llum d'una estrella o de qualsevol altre objecte lluminós amb una velocitat radial prou elevada es veurà afectada per l'efecte Doppler, de forma que la longitud d'ona augmentarà per objectes que s'allunyen (desplaçament cap al roig) i disminuirà per objectes que s'aproximen (desplaçament cap al blau).
El seu càlcul es fa segons aquest efecte, per mitjà de l'anàlisi de les línies espectrals produïdes pels àtoms que componen l'objecte observat, utilitzant la fórmula següent:
$\ V_{r}={\frac {V_{l}(L-L_{0})}{L_{0}}}$
on:
$\ V_{r}$ és la velocitat radial mesurada en kilòmetres per hora.
$\ V_{l}$ és la velocitat de la llum en kilòmetres per hora.
$\ L$ és la longitud d'ona de la línia espectral observada, mesurada en àngstroms.
$\ L_{0}$ és la longitud d'ona de la línia espectral en repòs, amidada en àngstroms.
Si la velocitat radial és negativa, l'objecte s'acosta a l'observador (desplaçament cap al blau); mentre que si és positiva suposa un allunyament de l'observador (desplaçament cap al roig).
En moltes estrelles binàries, el moviment orbital provoca variacions en la velocitat radial de diversos quilòmetres per segon. Com que l'espectre d'aquestes estrelles variarà per raó de l'efecte Doppler, s'anomenen binàries espectroscòpiques. Les mesures de la velocitat radial es poden utilitzar per a estimar la massa de les estrelles i alguns dels elements orbitals com l'excentricitat i el semieix major. El mateix mètode s'ha utilitzat per a descobrir planetes extrasolars.